Vyetnam milliy futbol terma jamoasi (23 yoshgacha)

23 yoshgacha boʻlgan Vetnam milliy terma jamoasi va olimpiya futbol terma jamoasi 22 yoshgacha va 23 yoshgacha boʻlgan xalqaro futbol turnirlarida Vetnam sharafini himoya qiladi.

 Tarix 

 Dastlabki yillar 
Jamoa Vetnam milliy futbol jamoasi uchun yangi futbolchilarni yetishtirib beruvchi jamoa hisoblanadi.

 Yoshlarni futbolga jalb etish 
2007-yilda Hoang Anh Gia Lai — Arsenal JMG akademiyasi Vetnam futbol sahnalarini jonlantirish uchun Arsenal FC, JMG akademiyasi va Vetnamning xususiy Hoang Anh Gia Lai korporatsiyasi bilan hamkorlikda tashkil etilgan. Vetnamlik yoshlarni akademiyada oʻqitish orqali bu keyinchalik koʻplab yangi iqtidorli oʻyinchilarni yetishtirdi va ular 23 yoshgacha boʻlganlar jamoasining yangi avlodiga aylandi.

 U-23 Osiyo chempionati 

 2016-yil U-23 Osiyo chempionati 
Yaponiyalik murabbiy Toshiya Miura qoʻl ostida Vetnam terma jamoasi 2016-yilda OFK U-23 saralash bosqichidan oʻtib, ushbu turnirda debyut qildi. Saralash bosqichida I guruhdan joy olgan Vetnam keyingi o‘yinda Yaponiyaga 0:2 hisobida yutqazgan bo‘lsa-da, Malayziya ustidan 2:1 hisobida birinchi g‘alabasini qo‘lga kiritdi. Jamoa guruhdagi soʻnggi oʻyinida Makao ustidan yirik 7:0 hisobida gʻalaba qozonishga muvaffaq boʻldi va gurih bosqichida ikkinchi oʻrinni qoʻlga kiritdi. Jamoa U-23 Osiyo chempionatiga yoʻllanma olganidan soʻng D guruhidan joy oldi va Iordaniyaga 1:3, Avstraliyaga 0:2 va Birlashgan Arab Amirliklariga 2:3 hisobida magʻlub boʻldi.

 2018-yil U-23 Osiyo chempionati va Oltin avlod boshlanishi 
2018-yilda OFK U-23 saralash bosqichidan o‘rin olgan janubiy koreyalik murabbiy Park Xan Seo qo‘l ostida jamoa ushbu turnirda ikkinchi bor ishtirok etdi. Saralash bosqichida Vetnam U-23 terma jamoasi yana I gurihdan joy oldi. Saralash musobaqalarida Sharqiy Timor ustidan 4:0 hisobida g‘alaba bilan boshladi, keyin esa Makao ustidan 8:1 hisobida g‘alaba qozondi. Guruhning uchinchi o‘yinida Janubiy Koreyaga 1:2 hisobida mag‘lub bo‘lgan bo‘lsa-da, Vetnam terma jamoasi 23 yoshgacha bo‘lgan futbolchilar o‘rtasidagi Osiyo chempionatida I guruh ikkinchi o‘rinni egalladi. Jamoa yana U-23 Osiyo chempionatida D guruhiga joylashdi. Janubiy Koreyaga yana 1:2 hisobida magʻlub boʻldi. Keyingi oʻyinlarda Avstraliyani 1:0 hisobida magʻlub etdi va Suriya bilan 0:0 hisobida durang oʻynadi. Vetnam jamoasi keyingi bosqichga yoʻl oldi ushbu natija Malayaziya bilan birgalikda Janubiy Sharqiy OSiyo mintaqasidan gurihdan chiqgan tarixdagi ilk jamoalar boʻldilar. Chorak finalda Vetnam sobiq chempion Iroqqa qarshi 3:3 hisobida durang oʻynab, qoʻshimcha taymda oldinga chiqib oldi, penaltilar seriyasida esa 5:3 hisobida gʻalaba qozonib, jamoa yarim finalga yoʻl oldi. Keyin jamoa Qatar bilan uchrashdi va oʻyin 2:2 hisobida yana bir durang bilan yakunlandi va ular turnirdagi ikkinchi penaltilar seriyasida 4:3 hisobida gʻalaba qozonishdi va natijada jamoa tarixdagi birinchi marta finalga chiqgan Janubi-Sharqiy Osiyo futbol jamoasi boʻldi. Finalda Vetnam O‘zbekistonga 1:2 hisobida yutqazib, ikkinchi o‘rinni egalladi. Vetnamning turnirda gʻalaba qozona olmaganiga qaramay, bu Vetnam uchun tarixiy yutuq sifatida eʼtirof etildi va jamoa Xitoydan qaytganidan soʻng butun mamlakat boʻylab tantanalai ravishda kutib olindi va keyinchalik oʻzining tarixiy oʻyinlari uchun davlat tomonidan sportchilar taqdirlandi.

 Osiyo oʻyinlari 

 2018-yilgi Osiyo oʻyinlari 
2018-yilgi Osiyo oʻyinlarida Vetnam terma jamoasi murabbiy Park qoʻl ostida yana bir ajoyib yutugʻini qoʻlga kiritdi, chunki ular oʻz tarixida birinchi marta yarim finalga yoʻllanma oldi. D guruhidan joy olgan jamoa Pokistonni 3:0, Nepalni 2:0 va sobiq chempion Yaponiyani 1:0 hisobida mag‘lub etib, guruh peshqadami bo‘ldi. Ikkinchi turda Vetnam Bahrayn bilan uchrashdi va ularni 1:0 hisobida magʻlub etdi va chorak finalda Suriyani 1:0 hisobida magʻlub etdi va ushbu oʻyin qoʻshimcha vaqtga qadar davom etdi. Yarim finalda Vetnam terma jamoasi 2018-yilgi Jahon chempionatining amaldagi chempioni Janubiy Koreya bilan toʻqnash keldi va 1-3 hisobida yutqazib qoʻydi bronza medali uchun kurashda Birlashgan Arab Amirliklari bilan toʻqnash keldi asosiy daqiqalarda 1-1 hisobdan soʻng, penaltilar seriyasida 3-4 hisobda magʻlub boʻlishdi.

 Janubi-Sharqiy Osiyo oʻyinlari 

 2019-yilgi Janubi-Sharqiy Osiyo oʻyinlari 
2019-yilgi musobaqada Vetnam terma jamoasi B guruhida Bruney ustidan 6:0, Laos ustidan 6:1 hisobida yirik gʻalaba bilan boshladi va Indoneziya va Singapurni mos ravishda 2:1 va 1:0 hisobida magʻlub etdi. Guruhdagi soʻnggi oʻyinida Vetnam oldingi daqiqalarda ikkita gol farqi bilan uzoq vaqtdan beri SEA oʻyinlarining erkaklar oʻrtasidagi chempioni Tailandga qarshi 2:2 hisobida durang oʻynadi. Guruhdagi birinchi oʻrinni muvaffaqiyatli qoʻlga kiritgandan soʻng, ular yarim finalda Kambodja terma jamoasi bilan uchrashishdi va 4:0 hisobda magʻlub etildi. Finalda Indoneziya terma jamoasini 3:0 hisobda magʻlub etildi va ushbu sovrin 60 yil uzoq kutilgan sovrin hisolanar edi.

 2021-yilgi Janubiy-Sharqiy Osiyo oʻyinlari 
Pandemiya tufayli Vetnam mezbonlik qiladigan 2021-yilgi Dengiz oʻyinlarida Janubiy-Sharqiy Osiyo oʻyinlari 2022-yilga qoldirildi. Oʻz muxlislari qarshisida oʻynab, Vetnam oʻzining unvonini muvaffaqiyatli himoya qildi, chunki murabbiy Park Hang-seo oʻzining U23/Olimpiya terma jamoasi uchun soʻnggi turnirida mamlakatni ketma-ket ikkinchi oltin medalga olib keldi. Vetnam Filippin bilan 0:0 hisobida durang oʻynagani uchun ular ikkinchi oʻyinda muvaffaqiyat qozona olishmadi. Vetnam ortga qaytdi va Myanma va Timor-Sharqiy termalarga qarshi guruhdagi soʻnggi oʻyinlarida gʻalaba qozonib, pley-off bosqichiga yoʻl oldi. Vetnam Malayziyani qoʻshimcha vaqtga qadar davom etgan qiziqarli yarim final oʻyinida magʻlub etib, final bosqichiga yoʻl oldi va Tailandni mag;lub etib yana bir bora chempion boʻldi.

 Homiylar 
Homiylar DavrGermaniya Adidas 1996-2005 yillar Xitoy Li-Ning 2006-2008AQSh Nike 2009-2013Tailand Grand Sport 2014 — hozirgi kungacha

 Homiylik 
Asosiy homiylar: Honda, Yanmar, Grand Sport, Sony, Bia Saigon, Acecook, Coca-Cola, Vinamilk, Kao Vetnam, Herbalife Nutrition va TNI korporatsiyasi.

 

Turkum:Osiyoda 23 yoshgacha futbol terma jamoalari
Turkum:Osiyoda 22 yoshgacha futbol terma jamoalari